Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: A 253/1997. (XII. 20.) Korm. rendelet szerint az országgyűlési biztos észrevételeit a környezetvédelmi és területfejlesztési miniszter nem támogatta.
Paragraph Index: 488

A 253/1997. (XII. 20.) Korm. rendelet szerint az országgyűlési biztos észrevételeit a környezetvédelmi és területfejlesztési miniszter nem támogatta. 1999/18/II. szám A felvonók és a mozgólépcsők építésügyi hatósági engedélyezéséről, üzemeltetéséről és ellenőrzéséről szóló kormányrendelet tervezete A kormányrendelet tervezetét a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosa részére. Észrevételében az országgyűlési biztos jelezte, hogy az Alkotmány 2. § (1) bekezdésében szabályozott jogállam, illetve az ebből eredő jogbiztonság elvével összefüggésben alkotmányos visszásság gyanúját eredményezi, hogy a tervezet nem rendelkezik arról, hogy ki jogosult felvonóberendezés és mozgólépcső tervezésére; az építési, használatbavételi és bontási engedélykérelemhez az ügyfélnek milyen okiratokat kell mellékelni, továbbá arról, hogy a határozatról kiket kell értesíteni. Az országgyűlési biztos felhívta a figyelmet arra is, hogy a tervezet nem rendelkezik arról, hogy a „teljesítéshez szükséges cselekmények megtétele” kiterjed-e azokra az esetekre, amikor a tulajdonos a használatra alkalmatlan felvonó helyreállítására nem képes, ezért kötelezettséget vállal arra, hogy a berendezést nem használja. (OBH 300/12/1997.) A jogszabály még nem lépett hatályba. A telekalakítási és építési tilalom elrendeléséről, továbbá a cseretelek adásáról szóló környezetvédelmi és területfejlesztési miniszteri rendelet tervezete A rendelet tervezetét a Környezetvédelmi és Területfejlesztési Minisztérium küldte meg véleményezés céljából az állampolgári jogok országgyűlési biztosa részére. Észrevételében az országgyűlési biztos jelezte, hogy az Alkotmány 2. § (1) bekezdésében szabályozott jogállam, illetve az ebből eredő jogbiztonság elvével összefüggésben alkotmányos visszásság gyanúját eredményezi, hogy a tervezet nem rendelkezik arról, hogy a hatóság milyen határidőn belül köteles határozatot hozni az építési tilalom megszűnéséről. Az említett alkotmányos jog érvényesülése érdekében az országgyűlési biztos a tervezet kiegészítését javasolta azzal, hogy az építésügyi műszaki nyilvántartásba az építési tilalom elrendelésén kívül, annak törlése is bejegyzésre kerüljön. A telekalakítási eljárást illetően az országgyűlési biztos felhívta a jogalkotó figyelmét arra, hogy az Alkotmány 2. §

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes